AF1 (TV-serie)

AF1 (forkortelse for «Alle for en») er en norsk dramaserie på seks episoder for ungdom som ble sendt på NRK1 og NRK Super høsten 2008. Den omhandler en danse- og rapgruppe ved samme navn, bestående av fire ungdommer på 12–13 år.

Serien hadde premiere på NRK1 og NRK Super den 16. november 2008 kl. 18.30. På NRK Super ble premieren fulgt av musikkvideoer, «Danseskolen» og episode 2 fra kl. 19.00. Serien ble kåret til årets nyskapning under Gullruten 2009.

Handling
I serien følger vi Lisa på 12 år, et stortalent innen klassisk ballett. Med Lisa i hovedrollen er klassen hennes invitert til å holde forestilling på Den Norske Opera. Lisa selv er derimot rastløs, og begynner å bli lei alle reglene i balletten. Under et besøk til den lokale ungdomsklubben blir hun tilskuer til en hiphop-battle, og fascineres av den frie og ville dansen fra gruppa AF1-Alle For En. Lisa prøver å bli med i AF1, men oppdager raskt at hiphop ikke bare er fritt og enkelt som hun først trodde. I sin søken etter aksept fra AF1 bryter hun til slutt med balletten, og hele forestillingen i operaen står i fare.

I rollene
 Kjell: Porfirio Gutierrez
 Lisa : Cecilie Nilsson Laursen
 Faiza: Kamilla Tell Aronsen	
 Nabil: Redwan Mohamed
 Mira : Julie Maria Dahl
 Tariq: Asher Yaseen Naseem
 Hac : Noah Løchting Williams
 Kine : Sofia Skjønneberg
 Mathias: Jack Leonard Holldorff 
 Stig : Christian Greger Strøm
 Sama D : Sam Eghtedari
 Ty : Michelle Kjærnes
 L.A. : Lukas Anker
 Ratib: Cliff Solberg

Eksterne lenker 
 
	

TV-produksjoner på NRK
Norske dramaserier
Norske ungdomsserier
Norske TV-serier fra 2000-årene
Gullruten for beste TV-program
Norske musikkprogrammer på TV